**11 עקרונות**

**לא להשאיר עקבות**

קהילתנו מכבדת את הסביבה. אנו מחויבים שלא להשאיר עקבות לפעילותנו בכל מקום בו אנו מתכנסים. אנו מנקים אחרינו ושואפים להשאיר מקומות במצב טוב מכפי שמצאנו אותם.

**מיידיות**

חוויה מיידית היא במובנים רבים הנדבך החשוב ביותר בתרבות שלנו. אנו שואפים להתגבר על מחסומים העומדים ביננו לבין החיבור לאני הפנימי שלנו, לבין המציאות של אלה מסביבנו, לבין מעורבות בחברה ולקשר עם עולם הטבע שמעבר לשליטם של בני אנוש.

שום רעיון לא יכול להחליף חוויה זו.

**הכללה רדיקלית**

כל אחד יכול להיות חלק מאפריקה-ברן. אנו מכבדים ומקבלים בברכה כל אדם זר.

אין דרישות מקדימות להשתתפות בקהילתנו וזה אומר כי כל אחד מוזמן להשתתף.

**הסתמכות עצמית רדיקלית**

אפריקה-ברן מעודד את הפרט לגלות, לתרגל ולהסתמך על משאביו הפנימיים.

**השתתפות**

קהילתנו מחויבת למוסר השתתפות רדיקלי. אנו מאמינים ששינוי, בין אם בפרט ובין אם בחברה כולה, יכול להתרחש רק דרך מעורבות אישית עמוקה. אנו מממשים הוויה דרך עשייה. כל אחד מוזמן לעבוד. כל אחד מוזמן לשחק.

אנו הופכים את העולם לממשי דרך פעולות הפותחות את הלב.

**ביטוי עצמי רדיקלי**

ביטוי עצמי רדיקלי נובע מתוך הייחודיות של הפרט. איש מלבדו ומלבד הקבוצה עמה הוא משתף פעולה אינו יכול לקבוע את תוכן הביטוי העצמי.

ביטוי זה מוצע כמתנה עבור אחרים. ברוח זו, על מעניק המתנה לכבד גם את זכויותיו וחירויותיו של המקבל.

**א-מסחריות**

במטרה לשמר את רוח הענקת-המתנות, קהילתנו שואפת ליצור סביבה חברתית נטולת חסויות מסחריות, עסקאות או פרסום. אנו עומדים על המשמר בכדי להגן על תרבותנו מפני ניצול שכזה ואנו מתנגדים לרעיון של להחליף חוויה השתתפותית בתרבות הצריכה.

**הענקת מתנות**

אנחנו מקדישים את עצמנו להענקת מתנות. ערכה של מתנה הוא בלתי מותנה.

הענקת מתנה אינה מותנית בקבלה או בהחלפה של דבר-מה שווה-ערך.

**אחריות אזרחית**

אנו מכירים בערך החברה האזרחית. על חברי קהילה שמארגנים אירועים לקחת אחריות לשלום הציבור ולדאוג לתקשר למשתתפים את אחריותם האזרחית. כמו כן אחראים המארגנים לקיים את האירועים בהתאם לחוקי המקום והמדינה.

**מאמץ קהילתי**

קהילתנו מעריכה שיתופי-פעולה יצירתיים ומאמץ משותף. אנו שואפים ליצור, לקדם ולהגן על רשתות חברתיות, מרחבים ציבוריים, עבודות אמנות ודרכי-תקשורת שתומכים ביחסי גומלין מסוג זה.

**כל אחד הנו מורה אחד**

כקהילה עצמאית, אנו מאמינים שהאחריות להפיץ את התרבות שלנו טמונה בכל אחד ואחת מאיתנו. כולנו השומרים של התרבות שלנו - כאשר ההזדמנות מציגה את עצמה, אנחנו מעבירים את ידע הלאה.